钦定古今图书集成/理学汇编/文学典/第076卷 > 李观
## 钦定古今图书集成/理学汇编/文学典/第076卷 > 李观

按《江西通志》：“观，士安从侄。庆历二年，试《南宫赋》，偶失
韵，主司嘉其策，特奏名登第。时方冠，知清江县事。熙
宁初，为大官令。会重修御厨，奉神宗旨撰记，寻言役
法不便，出倅括苍。元祐初，监江州太平兴国观。司马
温公为相，以书召观，观许之。后而淹留江上日久，比
至京，温公已薨，除虔州，不就，请监南岳庙以归。观少”
好神仙，尝遇异人刘海蟾，后撰《万载燕州神记》及《岳
州吕公亭记》。每以得道自任，而排斥释氏，至老不衰将卒，数日不食，惟览《太平广记》神仙事迹，且曰：“蓬莱
方丈，吾其归乎？”卒，年七十三。